Vëlospist PC14
D', och nach Äisch-Mamer Pist, offiziell Itinéraire cyclable Eisch-Mamer, ass eng vun den 41 Vëlosstrecke vum nationale Reseau zu Lëtzebuerg. Se verleeft op der Héicht tëscht der Äisch an der Mamer an ass no dësen zwou Baache genannt.

Streck 
Wa se bis fäerdeg ass, féiert d'PC14 iwwer 17,7 km vu Mamer op Miersch. Se féiert da laanscht oder duerch follgend Uertschaften: Mamer, Capellen, Ollem, Nouspelt, Meespelt, Keespelt a Miersch.

Uganks waren awer eréischt 10,48 km, vu Mamer op Kielen realiséiert. Den déifste Punkt (293,64 m) ass zu Mamer (tëscht der Eisebunn an der Faulbaach) an den héchsten (356,04 m) zu Kielen (um Léck).

Zanter Juni 2021 ass awer och d'Streck tëscht Schëndels an dem Park zu Miersch op. D'Aarbechte fir de Bau vun dëser 3,6 km laanger Verbindung ware schonn am September 2018 ausgeschriwwe ginn, wéinst administrativen an techneschen Contrainte huet et awer bal dräi Joer gedauert bis d'Streck opgemaach konnt ginn. De Bau vun der Streck huet 2,16 Milliounen Euro kascht.

Uschlëss un aner Pisten 
D'Äisch-Mamer Pist huet ënnerwee Uschlëss un aner Pisten:

 PC13 (Pist Nicolas Frantz) zu Mamer,
 
geplangt:

 PC15 (Uelzechtpist),
 PC35 (Mamerdallspist),
 PC37 (Pist vun de Buerge vum Guttland).

Bemierkungen

Biller

Um Spaweck 

 D'PC14 op der Websäit vun de Ponts et chaussées
 Iwwersiichtkaart mat de Vëlospisten op der Websäit vu ProVelo

Vëlospisten zu Lëtzebuerg